Administratibo a pannakabingbingay ti Mehiko
Ti Estados Unidos Mehikanos (Espaniol: Estados Unidos Mexicanos) ket ti maysa a pederal republika a buklen dagiti 31 nga estado ken ti kapitolio ti Siudad ti Mehiko, ti maysa nga autonomo nga entidad.
Segun ti Batay-linteg ti 1917, dagiti estado ti pederasion ket nawaya ken naturay kadagiti amina banag iti akin-uneg a pannakibiang.[1] Ti tunggal maysa nga estado ket addaan iti bukod a kongreso ken batay-linteg.
Dagiti pederal nga entidad ti MehikoUrnosen
Dagiti estadoUrnosen
Pappapel ken bilbileg dagiti estadoUrnosen
Dagiti estado ti Pederasion ti Mehiko ket nawaya, naturay, autonomo ken nawayada iti tunggal maysa. Nawaya a mangituray iti bagida segun kadagit bukodda a linteg; ti tunggal maysa nga estado ket addaan iti bukod a batay-linteg a saan a mabalin a mangisupadi ti pederal a batay-linteg, a mangsakup kadagiti banag iti nailian a kompetensia. Dagiti estado ket saanda a mabalin ti agaramid kadagiti pannakikadua kadagiti sabali nga estado wenno iti ania man a nawaya a pagilian nga awanan iti balakad iti sibubukel a pederasion, malaksid kadagiti maipapan iti depensa ken seguridad a mangpatalged kadagiti pagbeddengan ti estado iti pasamak iti maysa a panagraut. Ti politikal a gunglo iti tunggal maysa nga estado ket naibatay iti maysa a panagsina dagiti bileg iti maysa a kongresional a sistema: ti lehislatibo a bileg ket maitagikua iti maysa kamara a kongreso (ti pederal a kongreso ket addaan kadagiti dua kamara); ti ehekutibo a bileg ken nawaya iti lehislatura ken maitagikua iti maysa a gobernador a binutosan babaen ti unibersal a kalintegan ti panagbubutos; ken ti bileg ti hustisia ket maitagikua iti maysa a Kangatuan a Korte ti Hustisia. Gapu ta dagiti estado ket addaanda iti legado nga autonomia, ti tunggal maysa a ket addaan iti bukod a kodigo sibil ken penal ken bagi ti hustisia.
Dagiti nagibasaranUrnosen
- ^ Article 40 of "Federal Constitution of the United Mexican States" (PDF). Supreme Court of Mexico. p. 105. Naiyarkibo manipud iti kasisigud (PDF) idi Mayo 11, 2011. Naala idi Abril 5, 2011.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn